Document ID: 31999R1596

Komisijos reglamentas (EB) Nr. 1596/1999
1999 m. liepos 20 d.
iš dalies keičiantis Reglamentą (EB) Nr. 174/1999, nustatantį išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1587/96 [2], ypač į jo 13 straipsnio 3 dalį, 16a straipsnio 1 dalį ir 17 straipsnio 3 ir 14 dalis;
(1) kadangi 1999 m. sausio 26 d. Komisijos reglamentas (EB) Nr. 174/1999, nustatantis išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų [3], yra suformuluotas iš naujo Komisijos reglamentas (EB) Nr. 1466/95 [4] su paskutiniais pakeitimais, padarytais Reglamentu (EB) Nr. 2184/98 [5], kadangi šis darbas parodė, kad kai kuriose nuostatose pateiktos nuorodos yra netikslios arba pasenusios; kadangi reikėtų atlikti būtinus koregavimus;
(2) kadangi Reglamente (EB) Nr. 174/1999 yra nustatyta, kad grąžinamoji išmoka eksportuojamiems sūriams negali būti suteikta, jei kaina franko pasienyje iki grąžinamosios išmokos taikymo eksporto valstybėje narėje yra mažesnė kaip 230 eurų už 100 kg; kadangi valstybių narių institucijoms turi būti suteikta galimybė patikrinti, ar yra laikomasi šios nuostatos; kadangi tam tikslui ši nuostata turi būti suderinta ir apibrėžta sąvoka "kaina franko pasienyje"; kadangi tuo pačiu tikslu, atsižvelgiant į skirtingas Bendrijos transportavimo išlaidas, turi būti nustatyta vienodo dydžio suma;
(3) kadangi Reglamente (EB) Nr. 174/1999 yra nustatytas įvairioms produktų grupėms išduotų licencijų galiojimo terminas; kadangi, atsižvelgiant į dabartinius tam tikrų pieno produktų transportavimo sunkumus, tiems produktams išduotų licencijų galiojimo terminas turėtų būti pratęstas;
(4) kadangi eksporto grąžinamosios išmokos sūriams diferencijuojamos pagal paskirties vietą; kadangi šią nuostatą reikėtų derinti atsižvelgiant į su tam tikromis trečiosiomis šalimis vedamas derybas dėl stojimo;
(5) kadangi kvotos sūrių eksportui į Kanadą valdymas pagrįstas tam tikrais formalumais, kuriuos produktų importavimo metu turi atlikti Kanados kompetentingos institucijos; kadangi tos institucijos neįstengė taikyti tam tikslui skirtų nuostatų; kadangi, siekiant užtikrinti, kad ši sistema būtų taikoma tinkamai, dėl minėtos priežasties būtina patvirtinti kitas priemones;
(6) kadangi sūrių eksporto į Šveicariją kvotos valdymas gali palengvėti, numačius licencijų išdavimo datą; kadangi dėl to reikėtų suderinti atitinkamas nuostatas;
(7) kadangi Tarybos sprendimu 98/486/EB [6] buvo patvirtintas Europos bendrijos ir Dominikos Respublikos susitarimo memorandumas dėl į Dominikos Respubliką importuojamų pieno miltelių apsaugos; kadangi šiame memorandume yra numatyta, kad Bendrija, taikydama eksporto grąžinamųjų išmokų mechanizmą, tvarkytų savą muitų tarifų kvotos dalį; kadangi dėl to būtina nustatyti licencijų paskyrimo suinteresuotoms šalims tvarką;
(8) kadangi siekiant užtikrinti, kad iš Dominikos Respublikos importuojami produktai sudarytų kvotos dalį, ir nustatyti ryšį tarp importuojamų bei eksporto licencijoje nurodytų produktų, eksportuotojai įpareigojami importavimo metu pateikti patvirtintą eksporto deklaracijos kopiją, kurioje būtų nurodyta tam tikra informacija; kadangi tam tikslui būtina patvirtinti atitinkamą nuostatą;
(9) kadangi siekiant užtikrinti, kad numatytos priemonės veiktų sklandžiai ir būtų išvengta per didelio rinkos susiskaidymo, dėl kurio Bendrija gali rinkoje prarasti savo dalį, kvotos taikymą reikėtų apriboti suteikiant pirmenybę paraiškoms licencijai gauti tiems produktams, kurie praeityje sudarė beveik visą eksportą į Dominikos Respubliką, ir, skiriant licencijas, pieno miltelių "tradiciniams eksportuotojams" į tą šalį turėtų būti skirta didžioji turimų kiekių dalis; kadangi turėtų būti ryšys tarp minėtų eksportuotojų į Dominikos Respubliką praeityje eksportuotų kiekių ir kiekio, kuriam galima prašyti licencijos;
(10) tačiau kadangi, siekiant užtikrinti, kad prekybiniai santykiai šiame sektoriuje netaptų pernelyg nelanksčiais, eksportuotojams, kurie gali įrodyti, jog rimtai užsiima šia prekyba, turėtų būti prieinama antroji išmokėjimo dalis; kadangi, siekiant užtikrinti veiksmingą valdymą ir sąžiningą kiekių paskirstymą, reikėtų nustatyti paraiškoje nurodytiną didžiausią kiekį;
(11) kadangi į Dominikos Respubliką pagal kvotą eksportuoti produktai yra importuojami į tą šalį taikant sumažintą muito normą; kadangi kvotos taikymas reiškia, kad licencijas gavę eksportuotojai yra tam tikru mastu apsaugoti nuo kitų eksportuotojų konkurencijos ir kainų nestabilumo; kadangi dėl to būtų pagrįsta nustatyti mažesnę grąžinamosios išmokos normą nei taikoma ne pagal kvotą eksportuojamiems produktams;
(12) kadangi, siekiant palengvinti patikrinimą, tas pats eksportuotojas visas savo paraiškas turėtų pateikti toje pačioje valstybėje narėje;
(13) sertifikatų išdavimo data turėtų būti apibrėžta atsižvelgiant į Komisijos reglamentą (EEB) Nr. 3719/88 [7] su paskutiniais pakeitimais, padarytais Reglamentu (EB) Nr. 1127/1999 [8];
(14) kadangi tam, kad eksportuotojai galėtų geriau valdyti jiems suteiktas licencijas, jų galiojimo terminą reikėtų pratęsti tiek, kad jis apimtų kvotos referencinį laikotarpį;
(15) kadangi siekiant užtikrinti sklandų sistemos darbą ir išvengti spekuliacijų, licencijos neturėtų būti perduodamos kitiems;
(16) kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 174/1999 iš dalies keičiamas taip:
1. 1 straipsnio 2 dalis pakeičiama taip:
"2. Paraiškų gauti licencijas arba licencijų 7 skiltyje nurodoma paskirties ir paskirties šalies arba teritorijos kodas, kaip nurodyta šalių nomenklatūroje, naudojamoje Bendrijos užsienio prekybos ir prekybos tarpvalstybių narių statistikai, Komisijos parengtoje remiantis Tarybos reglamento (EB) Nr. 1172/95 [*] OL L 118, 1995 5 25, p. 10. 21 straipsnio 1 dalimi."
2. 3 straipsnio pirma pastraipa pakeičiama taip:
"Grąžinamoji išmoka neskiriama eksportuojant sūrius, jei prieš pateikiant paraišką grąžinamajai išmokai gauti eksportuojančioje valstybėje narėje kaina franko pasienyje yra mažesnė kaip 230 eurų už 100 kilogramų. "Kaina franko pasienyje" - tai kaina iš įmonės pridėjus vienodo dydžio 3 eurų už 100 kg sumą.
Pateikus paraišką eksporto grąžinamajai išmokai gauti, licencijų 22 skiltyje įrašomi žodžiai "laikomasi Reglamento (EB) Nr. 174/1999 3 straipsnyje nurodytos minimalios kainos franko pasienyje".
Kompetentingų institucijų prašymu pareiškėjai pateikia visą tolesnę informaciją ir įrodymus, kurie, tų institucijų nuomone, yra reikalingi siekiant užtikrinti, kad kainos franko pasienyje būtų laikomasi tada, kai atliekami muitinės formalumai, ir patvirtina visus minėtų institucijų atliktus sąskaitų patikrinimus, kaip apibrėžta Tarybos reglamente (EEB) Nr. 4045/89 [**] OL L 388, 1989 12 30, p. 10.."
3. 6 straipsnio c punktas pakeičiamas taip:
"c) ketvirto mėnesio nuo išdavimo pabaigos - 0406 KN kode klasifikuojamiems produktams;"
4. 15 straipsnio 3 dalis pakeičiama taip:
"3. Pirmoje dalyje minimos zonos yra šios:
- I zona: paskirties vietos kodai 053-070 (imtinai) ir 091-096 (imtinai),
- II zona: paskirties vietos kodai 072-083 (imtinai),
- III zona: paskirties vietos kodas 400,
- IV zona: visi kiti paskirties vietų kodai."
5. 18 straipsnis iš dalies keičiamas taip:
a) 6 dalis pakeičiama taip:
"6. Eksporto licencijos, pagal Reglamento (EEB) Nr. 3719/88 22 straipsnio nuostatas pateiktos kompetentingoms institucijoms padaryti įrašus ir jas patvirtinti, gali būti panaudotos tik vienai eksporto deklaracijai. Pateikus eksporto deklaraciją, licencijos laikomos išnaudotomis.
Eksporto licencijų turėtojai užtikrina, kad prašant importo licencijos Kanados kompetentingai institucijai bus pateikta patvirtinta licencijos kopija."
b) 8 dalis pakeičiama taip:
"8. Valstybės narės kompetentinga institucija, laikydamasi IV priedo, naudodamasi IV priede pateiktu pavyzdžiu, praneša Komisijai apie išduotų licencijų skaičių bei jose nurodytą sūrio kiekį laikydamasi šių terminų: iki liepos pabaigos - už ankstesnį šešių mėnesių laikotarpį ir iki sausio pabaigos - už ankstesnius kvotos metus."
6. 19 straipsnio 5 dalis pakeičiama taip:
"5. Tada, kai eksportuojami paraiškose grąžinamosioms išmokoms gauti nurodyti produktai, paraiškų gauti licencijas ir licencijų 22 skiltyje įrašomi šie žodžiai: "Be eksporto grąžinamosios išmokos".
Pateikus paraiškas, licencijos išduodamos kuo greičiau.
Licencijos galioja nuo jų išdavimo dienos, kaip apibūdinta Reglamento (EEB) Nr. 3719/88 21 straipsnio 1 dalyje, iki birželio 30 dienos.
Tačiau licencijos gali būti išduodamos nuo birželio 20 d. ir galioja nuo liepos 1 d. iki kitų metų birželio 30 d., jei paraiškų licencijoms gauti ir licencijų 20 skiltyje yra įrašyti žodžiai „kvota… (kiti metai)."
7. 20 straipsnio 10 dalies antra pastraipa pakeičiama taip:
"Išduotos galutinės licencijos galioja tik 1 dalyje nurodytam eksportui."
8. 20 straipsnio 11 dalis keičiama taip:
"11. Galutinėms licencijoms taikomos I skyriaus nuostatos, išskyrus 10 straipsnį. Tačiau 6 straipsnyje numatytas licencijų galiojimo terminas negali peržengti tų metų ribos."
9. Po 20 straipsnio įterpiamas šis 20a straipsnis:
"20a straipsnis
1. Kaip nurodyta Tarybos sprendimu 98/486/EB [***] OL L 218, 1998 8 6, p. 45. patvirtintame Europos bendrijos ir Dominikos Respublikos susitarimo memorandume, pieno miltelių, į Dominikos Respubliką importuotų pagal kvotą ir taikant sumažintą importo muito normą, eksportui į tą šalį 12 mėnesių, pradedant liepos 1 d., taikomos šios nuostatos.
2. Eksportuojant 1 dalyje nurodytus produktus, Dominikos Respublikos kompetentingoms institucijoms būtina pateikti eksporto licencijos, išduotos pagal šio straipsnio nuostatas, patvirtintą kopiją ir tinkamai patvirtintą kiekvienos siuntos eksporto deklaracijos kopiją.
3. Išduodant eksporto licencijas, pirmenybė teikiama pieno milteliams, klasifikuojamiems pagal šiuos eksporto grąžinamųjų išmokų nomenklatūros kodus:
- 040210199000,
- 040221119900,
- 040221199900,
- 040221919200,
- 040221999200.
Paraiškose nurodyti produktai turi būti pagaminti tik Europos bendrijoje. Kompetentingų institucijų prašymu pareiškėjai pateikia tolesnius įrodymus, kuriuos minėtos institucijos laiko būtinais išduodant licencijas, ir prireikus leidžia toms institucijoms tikrinti buhalteriją ir minimų produktų gamybos sąlygas.
4. 1 dalyje minima kvota yra 22400 t dvylikos mėnesių laikotarpiui, kuris prasideda liepos 1 d. Kvota dalijama į dvi dalis:
a) pirma dalis, sudaranti 80 % arba 17920 t, paskirstoma Bendrijos eksportuotojams, galintiems įrodyti, kad kiekvienais iš trijų kalendorinių metų iki paraiškų pateikimo laikotarpio jie eksportavo 3 dalyje nurodytus produktus į Dominikos Respubliką;
b) antroji dalis, sudaranti 20 % arba 4480 tonų, paliekama pareiškėjams, nenurodytiems a punkte, galintiems įrodyti, kad paraiškų padavimo metu jie ne mažiau kaip 12 mėnesių su trečiosiomis šalimis prekiavo muitų tarifų ir statistikos nomenklatūros bei bendrojo muitų tarifo 4 skyriuje išvardytais produktais ir yra įregistruoti valstybėje narėje kaip PVM mokėtojai.
5. Paraiškose eksporto licencijoms gauti vienas pareiškėjas negali nurodyti daugiau kaip:
- iš 4 dalies a punkte nurodytos dalies - kiekio, sudarančio 110 % 3 dalyje nurodytų produktų, eksportuojamų vienais iš trijų kalendorinių metų iki paraiškų teikimo laikotarpio, bendro kiekio,
- iš 4 dalies b punkte nurodytos dalies - iš viso ne daugiau kaip 600 t.
Šios aukščiausios ribos nesilaikančių pareiškėjų paraiškos atmetamos.
6. a) kad paraiška eksporto licencijai gauti būtų priimta, dėl kiekvieno pagal tą patį Nomenklatūros kodą klasifikuojamo produkto galima pateikti tik po vieną paraišką, ir visos paraiškos turi būti vienu metu pateikiamos vienos valstybės narės kompetentingai institucijai;
b) paraiškos eksporto licencijoms gauti priimamos tik tuomet, kai pareiškėjai jas paduodami:
- pateikia užstatą, pagal 9 straipsnio nuostatas apskaičiuotą remiantis 8 dalyje nurodyta grąžinamosios išmokos norma,
- iš 4 dalies a punkte nurodytos dalies - nurodo 3 dalyje minimų produktų kiekį, kurį jie eksportavo į Dominikos Respubliką vienais iš trijų kalendorinių metų iki 4 dalies a punkte nurodyto laikotarpio, ir gali tai įrodyti atitinkamos valstybės narės kompetentingai institucijai priimtinu būdu. Šiuo tikslu tas prekybininkas, kurio pavardė nurodyta atitinkamoje eksporto deklaracijoje, laikomas eksportuotoju,
- iš 4 dalies b punkte nurodytos dalies - atitinkamos valstybės narės kompetentingai institucijai priimtinu būdu gali įrodyti, kad jie laikosi nustatytų sąlygų.
7. Paraiškos licencijoms gauti iš liepos 1 d. - kitų metų birželio 30 d. laikotarpiui skirtos kvotos, pateikiamos kasmet nuo 1 iki 10 balandžio mėnesio dienos.
Tačiau laikotarpiui nuo 1999 m. liepos 1 d. iki 2000 m. birželio 30 d. pateikiamos nuo 1 iki 10 1999 m. rugpjūčio mėnesio dienos.
Taikant 1 straipsnio 1 dalį, visos iki nustatyto termino pateiktos paraiškos laikomos pateiktomis pirmąją paraiškų licencijoms gauti pateikimo laikotarpio dieną.
8. Grąžinamosios išmokos norma eksportui į Dominikos Respubliką pagal 1 dalyje nurodytą kvotą skirtiems produktams sudaro:
- 70 % - pagal KN 040210 kodą klasifikuojamiems produktams, ir
- 85 % - pagal KN 040221 ir 040229 kodą klasifikuojamiems produktams,
normos, kurią Komisija nustatė pirmąją 7 dalyje nurodyto laikotarpio dieną, remdamasi Reglamento (EEB) Nr. 804/68 17 straipsnio 3 dalimi.
9. Paraiškose licencijoms gauti ir licencijose nurodoma:
a) 7 skiltyje - žodžiai "Dominikos Respublika, 456";
b) paraiškos 17 ir 18 skiltyse - paraiškoje nurodytas kiekis;
c) paraiškos 20 skiltyje:
- žodžiai "Reglamento (EB) Nr. 174/1999 20a straipsnis",
- žodžiai "muitų tarifų kvota… (metai)".
Licencijos, išduotos remiantis šiuo straipsniu, įpareigoja eksportuoti į 7 skiltyje nurodytą paskirties vietą.
10. Ne vėliau kaip penktąją darbo dieną po to, kai pasibaigia paraiškų licencijoms gauti teikimo laikotarpis, valstybės narės, naudodamosi V priede pateiktu pavyzdžiu, praneša Komisijai apie paraiškose licencijoms gauti nurodytus kiekius pagal abi anksčiau minėtas kvotos dalis ir pagal grąžinamųjų išmokų nomenklatūros produktų kodus arba tai, kad paraiškų nėra pateikta.
Visi pranešimai, įskaitant pranešimus apie paraiškų nepateikimą, numatytą darbo dieną siunčiami teleksu arba faksu.
Valstybės narės, prieš išduodamos licencijas, pirmiausia patikrina, ar 3-5 pastraipose minima informacija yra teisinga.
Jei nustatoma, kad prekybininko, kuriam išduota licencija, pateikta informacija yra neteisinga, licencija panaikinama, o užstatas negrąžinamas.
11. Komisija kuo greičiau nusprendžia, kokia paraiškų, apie kurias jai buvo pranešta, dalis turi būti patenkinta, ir apie savo sprendimą informuoja valstybes nares.
Jei visi paraiškose licencijoms gauti nurodyti kiekiai pagal abi kvotos dalis viršija vienus ar kitus 4 dalyje nurodytus kiekius, Komisija nustato paskirstymo koeficientus. Jei, taikant šį koeficientą, vienam pareiškėjui tenka mažiau kaip 20 tonų, pareiškėjai gali atsiimti savo paraiškas. Tokiais atvejais per tris darbo dienas nuo Komisijos sprendimo paskelbimo jie praneša apie tai kompetentingai institucijai. Užstatas grąžinamas tuoj pat. Kompetentinga institucija per aštuonias darbo dienas nuo sprendimo paskelbimo praneša Komisijai apie atsiimtose paraiškose nurodytus kiekius ir apie kiekius, už kuriuos sugrąžintas užstatas.
Kai paraiškose licencijoms gauti nurodytas bendras kiekis yra mažesnis už turimą, kurį galima skirti tam laikotarpiui, likusį kiekį Komisija paskirsto remdamasi objektyviais kriterijais, pirmiausia atsižvelgdama į paraiškas licencijoms gauti visiems pagal KN 040210, 040221 ir 040229 kodus klasifikuojamiems produktams.
12. Licencijos išduodamos eksportuotojo prašymu ne anksčiau kaip liepos 1 d. ir ne vėliau kaip kitų metų vasario 15 d. Jos išduodamos tik tiems eksportuotojams, apie kurių paraiškas licencijoms gauti buvo pranešta remiantis 10 dalies nuostatomis.
Valstybės narės, remdamosi VI priedu, iki kovo 1 d. praneša Komisijai apie kiekius pagal abi kvotos dalis, kuriems licencijos nebuvo išduotos.
13. Nepaisant 6 straipsnio, kaip apibrėžta Reglamento (EEB) Nr. 3719/88 21 straipsnio 2 dalyje, eksporto licencijos galioja nuo jų išdavimo dienos iki birželio 30 d.
14. Užstatas grąžinamas tik pateikus Reglamento (EEB) Nr. 3719/88 33 straipsnio 4 dalyje nurodytą įrodymą arba už tuos paraiškose nurodytus kiekius, kuriems licencijos negalėjo būti išduotos.
Nepaisant Reglamento (EEB) Nr. 3719/88 33 straipsnio 2 dalies penktosios pastraipos, užstatas už neeksportuotus kiekius negrąžinamas.
15. Nepaisant Reglamento (EEB) Nr. 3719/88 9 straipsnio, licencijos neperduodamos.
16. Kasmet iki rugsėjo 1 d. valstybės narės kompetentinga institucija, naudodamasi VII priede nurodytu pavyzdžiu, pateikia Komisijai ataskaitą pagal grąžinamųjų išmokų nomenklatūros produktų kodus joje nurodydama:
- paskirtą kiekį,
- kiekį, kuriam išduotos licencijos,
- eksportuotą kiekį
per ankstesnį 1 dalyje minimą 12 mėnesių laikotarpį.
17. Taikomas I skyrius, išskyrus jo 6 ir 10 straipsnius."
10. II priede 23 grupės paskutinis kodas pakeičiamas kodu "040590909000".
11. IV priedas pakeičiamas šio reglamento I priedu.
12. Pridedami šio reglamento II priede pateikti priedai.
2 straipsnis
Šis reglamentas įsigalioja septintą dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. liepos 20 d.

Labels: 3
17